cyanic-selkie/wikianc huggingface dataset:
Οργάνωση Χ
Μεταπολίτευση
Την δεκαετία του 1980 ορισμένα μέλη της νεολαίας της Νέας Δημοκρατίας, ανατρέχοντας στο παρελθόν της ελληνικής άκρας δεξιάς, χρησιμοποιούσαν το σύνθημα «Ζήτωσαν οι Χίτες και οι ταγματασφαλίτες, ζήτω η ΟΝΝΕΔ και οι ΔΑΠίτες». Στα τέλη της δεκαετίας του '90, λίγοι νοσταλγοί της εθνικοφροσύνης και μέλη της Χρυσής Αυγής πραγματοποιούσαν ένα επετειακό μνημόσυνο για την άμυνα της «Χ» στο Θησείο, με στήριξη του βουλευτή της Νέας Δημοκρατίας Γιώργου Καρατζαφέρη και του τηλεοπτικού σταθμού του, Telecity. Υποστηρικτές της οργάνωσης αρνούνται τις σχέσεις της με τους Άγγλους και ότι συνεργάστηκε με τους Γερμανούς κατά την Κατοχή.
Τη δεκαετία του 2000, εκδόθηκαν τα έργα «Ο Γρίβας και η «Χ»: Το Χαμένο Αρχείο» και «Οργάνωσις Χ, Τρία χρόνια τρεις αιώνες», σε μία -κατά τον Δημήτρη Κουσουρή- προσπάθεια εθνικιστικής αποκατάστασης του Γρίβα. Μέλη της Χρυσής Αυγής έχουν επίσης χρησιμοποιήσει δημόσια συνθηματολογία υπέρ των χιτών, ενώ το 2010 ο τότε «υπαρχηγός» της, Ηλίας Κασιδιάρης, είχε γράψει μια συλλογή διηγημάτων με τον τίτλο Τομέας Χ, που αναφερόταν στην οργάνωση «Χ», και παραλληλιζόταν η δράση των χρυσαυγιτών στο κέντρο της Αθήνας με τη δράση των χιτών στο Θησείο.
Εφημερίδες
Κατηγορία:Ιστορία της Ελλάδας κατά τον Β΄ Παγκόσμιο Πόλεμο Κατηγορία:Ελληνικές παραστρατιωτικές οργανώσεις Κατηγορία:Ελληνικές εθνικιστικές οργανώσεις Κατηγορία:Αντικομμουνιστικές οργανώσεις Κατηγορία:Έλληνες συνεργάτες της ναζιστικής Γερμανίας
Πολιτική της Τόνγκα
Η Τόνγκα είναι Συνταγματική Μοναρχία, στην οποία ο Βασιλιάς έχει την απόλυτη εκτελεστική εξουσία. Η νομοθετική εξουσία επιμερίζεται στην εκτελεστική κυβέρνηση αλλά και στη Νομοθετική Συνέλευση.
Πολιτικές συνθήκες
Για το μεγαλύτερο μέρος του 20ού αιώνα, η Τόνγκα ήταν ήσυχη χώρα και εστίαζε στα εσωτερικά της ζητήματα όντας κάπως απομονωμένη από τις εξελίξεις σε άλλες περιοχές του κόσμου. Οι κάτοικοι του κράτους, ως σύνολο, συνεχίζουν να είναι προσηλωμένοι στις παλιές τους παραδόσεις, συμπεριλαμβανομένου του σεβασμού προς τους ευγενείς. Οι κοινωνικές δομές βασίζονται σε ένα σύνθετο σύστημα, που ταξινομείται σε τρεις τάξεις: τον Βασιλιά, τους ευγενείς και τους απλούς ανθρώπους. Μεταξύ των ευγενών και των ανθρώπων είναι οι Ματάπουλε (Matapule), οι οποίοι μερικές φορές καλούνται "φύλαρχοι που μιλούν, και συνδέονται με τον βασιλιά ή με έναν ευγενή, κάτοχο ή μη ακίνητης περιουσίας. Οι υποχρεώσεις των ατόμων είναι αμοιβαίες, ωστόσο οι ευγενείς είναι σε θέση να αποκομίζουν οφέλη από τους ανθρώπους που κατοικούν στην εδαφική τους επικράτεια ή να ικανοποιούν και αυτοί εξίσου τα αιτήματα των δικών τους ανθρώπων. Ισχυρό ρόλο στις διαπροσωπικές σχέσεις διαδραματίζουν η κοινωνική θέση και τα αξιώματα, ακόμα και στους κόλπους των οικογενειών.
Οι Τονγκανοί αντιμετωπίζουν τα τελευταία χρόνια τον κίνδυνο να απωλεστεί η πολιτιστική τους ταυτότητα, καθώς και οι παραδόσεις τους, στα πλαίσια της εισβολής του δυτικού τρόπου ζωής και στοιχείων από τη δυτική κουλτούρα και τεχνολογία. Οικονομικά προβλήματα και η μετανάστευση οδήγησαν στην εγκατάλειψη του μοντέλου της παραδοσιακής πολυμελούς οικογένειας.
Οι εκπαιδευτικές ευκαιρίες για τους νεαρούς εκπροσώπους της κοινωνικής τάξης των κοινών ανθρώπων διευρύνθηκαν και η αυξανόμενη πολιτικοποίησή τους οδήγησε σε δυσαρέσκεια από μέρος των ευγενών. Επιπρόσθετα, ο ραγδαία αυξανόμενος πληθυσμός οδήγησε σε άσκηση πίεσης με σκοπό να μετακινηθεί το μοναδικό αστικό κέντρο του βασιλείου. Στα μέσα του 1982, η πυκνότητα του πληθυσμού υπολογιζόταν σε 134 άτομα ανά τετραγωνικό χιλιόμετρο.
Το 2003 η εφημερίδα Taimi 'ο Tonga (Tongan Times), που εκδίδεται στη Νέα Ζηλανδία στη γλώσσα της Τόνγκας, απαγορεύτηκε να διανεμηθεί στην Τόνγκα, εξαιτίας του γεγονότος ότι ασκούσε κριτική στην κυβέρνηση. Χρειάστηκαν δύο δικαστικές αποφάσεις και η εφημερίδα άρχισε να διανέμεται ελεύθερα ξανά. Τον Οκτώβριο του 2003 χιλιάδες Τονγκανών έκαναν ειρηνική πορεία στη Νουκουαλόφα ενάντια στα κυβερνητικά σχέδια να επιβληθούν περιορισμοί στην ελευθερία του Τύπου. Παρά τις αντιδράσεις, η Νομοθετική Συνέλευση ενέκρινε το σχετικό νομοσχέδιο για τη λογοκρισία των ΜΜΕ. Από το 2004 απαιτείται άδεια για την ελεύθερη έκδοση εφημερίδων. Στις εφημερίδες που απαιτείται άδεια για την ελεύθερη κυκλοφορία τους συγκαταλέγονται οι Taimi 'ο Tonga (Tongan Times), the Kele'a και the Matangi Tonga, while ενώ σε αυτές που εδόθησαν άδειες περιλαμβάνονται όλες οι φιλοκυβερνητικές εφημερίδες και εκείνες της εκκλησίας.
Το 2005-2006 συστάθηκε επιτροπή για την αναθεώρηση του Συντάγματος. Αντίγραφο της έκθεσης που συνέταξε η επιτροπή για το ζήτημα παρουσιάστηκε στον Βασιλιά Ταουφααχάου Τουπόου Δ', λίγο πριν τον θάνατό του, τον Σεπτέμβριο του 2006. Σήμερα είναι υπό μελέτη του νέου Βασιλιά και των μελών της Βουλής.
Σε ένα κρούσμα πολιτικής διαφθοράς, ο Πρόεδρος της Βουλής καταδικάστηκε για δωροληψία
Ο Πρωθυπουργός Λαβάκα Άτα Ουλουκαλάλα παραιτήθηκε απρόσμενα στις 11 Φεβρουαρίου του 2006 και αντικαταστάθηκε από τον εκλεγμένο Υπουργό Εργασίας, Δρα Φελέτι Σεβέλε.
Στις 16 Νοεμβρίου 2006 ξέσπασαν επεισόδια στην πρωτεύουσα Νουκουαλόφα, καθώς φαινόταν ότι το Κοινοβούλιο θα ανέβαλλε για έναν χρόνο τις υποσχόμενες δημοκρατικές αλλαγές. Τότε πολλά κυβερνητικά κτίρια, σχολεία και γραφεία πυρπολήθηκαν και καταστράφηκαν, ενώ βρήκαν τον θάνατο οκτώ άτομα στη διάρκεια των επεισοδίων. Ως αποτέλεσμα, η κυβέρνηση εξήγγειλε τη διεξαγωγή εκλογών το 2008, στις οποίες το μεγαλύτερο μέρος του κοινοβουλίου θα εκλεγόταν με καθολική ψηφοφορία. Στις 17 Νοεμβρίου η χώρα κηρύχθηκε σε κατάσταση εκτάκτου ανάγκης και οι δυνάμεις ασφαλείας διετάχθησαν να σταματούν και να ερευνούν ανθρώπους χωρίς ένταλμα σύλληψης.
Εκτελεστική εξουσία
Ο Βασιλιάς ασκεί την εκτελεστική εξουσία. Από τις 10 Σεπτεμβρίου του 2006 Βασιλιάς είναι ο Γεώργιος Τουπόου Ε΄ (δεν έχει στεφθεί ακόμα επίσημα). Η εκτελεστική εξουσία περιλαμβάνει τον πρωθυπουργό και το υπουργικό συμβούλιο. Το τελευταίο γίνεται ανακτοβούλιο, όταν παρίσταται ενώπιον του Μονάρχη.
Ο θεσμός της μοναρχίας είναι κληρονομικός και ο Μονάρχης διορίζει τον πρωθυπουργό και τον αντιπρόεδρο της κυβέρνησης ισόβια. Το υπουργικό συμβούλιο επίσης διορίζεται από τον Μονάρχη.
Μεταρρυθμίσεις
Τον Ιούλιο του 2008, τρεις ημέρες πριν την επίσημη στέψη του (1η Αυγούστου) ο βασιλιάς Γεώργιος Τουπόου Ε΄ ανακοίνωσε ότι θα αφήσει τις περισσότερες εξουσίες του και θα ενεργεί στα περισσότερα ζητήματα με βάση τις οδηγίες του πρωθυπουργού του. Ο πρωθυπουργός επίσης θα είναι αρμόδιος για τα καθημερινά ζητήματα. Ο Τουπόου θα έχει τις εξουσίες του διορισμού δικαστών αλλά και της μετατροπής ποινών. Επιπλέον, ο ίδιος ανακοίνωσε τη διενέργεια εκλογών το 2010 και ανήγγειλε κοινοβουλευτική μεταρρύθμιση.
Οι πρώτες δημοκρατικές εκλογές διεξήχθησαν στις 25 Νοεμβρίου 2010. Στις 21 Δεκεμβρίου 2010 εξελέγη πρωθυπουργός σε μυστική ψηφοφορία ο Σιαλεαταόνγκα Τουιβακάνο. Έπειτα από συνταγματικές αλλαγές, ήταν η πρώτη φορά που ο Πρωθυπουργός εξελέγη από το Κοινοβούλιο και δεν διορίστηκε από τον Μονάρχη. Ο μοναδικός αντίπαλός του για την πρωθυπουργία ήταν ο βουλευτής Ακιλίζι Ποχίβα, αρχηγός του Δημοκρατικού Κόμματος των Νησιών της Φιλίας, το οποίο είχε 12 έδρες στο Κοινοβούλιο. Ο Ποχίβα έλαβε 12 ψήφους έναντι 14 για τον Tuʻivakanō, ο οποίος και εξελέγη. Ο Τουιβακάνο ορκίστηκε και ανέλαβε καθήκοντα στις 22 Δεκεμβρίου.
Πολιτικά κόμματα και εκλογές
Το εκλογικό σύστημα δεν επιτρέπει σε κανένα κόμμα να ασκεί εξουσία ή να σχηματίσει κυβέρνηση. Μόνο δύο είναι τα αντιπολιτευόμενα κόμματα. Τα υπαρκτά κόμματα είναι απλώς ομάδες που ασκούν πίεση και όχι πολιτικοί οργανισμοί. Οι υποψήφιοι απαιτείται να θέτουν υποψηφιότητα ως άτομα και όχι ως μέλη κάποιου πολιτικού κόμματος. Σήμερα η πλειοψηφία των μη ευγενών στο Κοινοβούλιο πρόσκεινται στο Κίνημα για τα Ανθρώπινα Δικαιώματα και για τη Δημοκρατία. Το πρώτο ιστορικά κόμμα στη χώρα ήταν το Δημοκρατικό Κόμμα του Λαού. Τον Δεκέμβριο του 2014 ορκίστηκε ο Ακιλίσι Ποχίβα, πρώτος πρωθυπουργός που δεν προέρχεται από τους ευγενείς και τους κληρικούς.
Δικαστική εξουσία
Το δικαστικό σύστημα στην Τόνγκα αποτελείται από το Εφετείο (Court of Appeal) ή Ανακτοβούλιο, το Ανώτατο Δικαστήριο, το Magistrates' Court και το Land Court. Ο διορισμός των δικαστών γίνεται από τον Μονάρχη.
Διοικητική διαίρεση
Η Τόνγκα διαιρείται σε τρία νησιωτικά συμπλέγματα: Χαπάι (Ha'apai), Τονγκατάπου (Tongatapu) και Βαβάου (Vava'u). Ο μόνος τύπος τοπικής κυβέρνησης είναι μέσω των αξιωματούχων των πόλεων και των νομών, οι οποίοι εκλέγονται με καθολική ψηφοφορία από το 1965. Ο αξιωματούχος της πόλης εκπροσωπεί την κεντρική κυβέρνηση στα χωριά, ενώ ο αξιωματούχος του νομού ασκεί εξουσία σε ομάδα χωριών.
Παλαιοί Πόροι
Οι Παλαιοί Πόροι (παλαιά ονομασία: Πούρλια) είναι παραδοσιακός οικισμός του Δημοτικού Διαμερίσματος Πόρων Πιερίας με 4 μόνιμους κατοίκους και βρίσκεται στη νοτιοανατολική πλευρά του Ολύμπου. Οι κάτοικοι των Παλαιών Πόρων ασχολούνται με τη γεωργία (τεύτλα, καλαμπόκι, σιτηρά, βαμβάκια) και με την κτηνοτροφία. Στο χωριό παλιά υπήρχε και ακτή, η "Σκάλα Πούρλιας", που αποτελούσε χώρο για να σταθμεύουν τα ιστιοφόρα πλοία, που φόρτωναν ξυλεία και ξυλάνθρακες. Οι κάτοικοι επίσης έτρεφαν αγάπη για τα γράμματα. όπως καταδεικνύεται από το γεγονός ότι διατηρούσαν Δημοτική Σχολή, η οποία στεγαζόταν σε κτήριο της Κοινότητας κοντά στον κεντρικό ναό.
Αξιοθέατα
Στον οικισμό υπάρχει ένα δάσος, που ελκύει αρκετούς επισκέπτες. Στους Παλαιούς Πόρους μπορεί κανείς να συναντήσει πετρόκτιστα σπίτια, που ανάγονται στον 19ο αιώνα και βρίσκονται ναοί, όπως η Ζωοδόχος Πηγή, ο Ναός των Αποστόλων, ο Προφήτης Ηλίας, οι Άγιοι Ανάργυροι, η Αγία Παρασκευή και η Αγία Τριάδα, όπου και το Κοιμητήριο, καθώς και τα ξωκλήσια του Αγίου Νικολάου και του Αγίου Δημητρίου.
Υποδομή
Το 1995 το χωριό απέκτησε την πρώτη του ταβέρνα στην πλατεία του χωριού κοντά στη βυζαντινή εκκλησία του Αγίου Γεωργίου και ηλεκτροδοτήθηκε.
Προσωπικότητες
Από τους Παλαιούς Πόρους (Πούρλια Ολύμπου) καταγόταν ο Χριστόφορος Περραιβός, στρατιωτικός, πολιτικός, αγωνιστής του 1821, δάσκαλος, στιχουργός και συγγραφέας πολεμικών απομνημονευμάτων.
Επίσης από τους Παλαιούς Πόρους (Πούρλια) ήταν και ο αδερφός του Χ.Περραιβού, ο μοναχός παπαΑρσένιος (επίθετο Χατζηβασίλης), φιλικός και αγωνιστής που ήταν Ηγούμενος της Μονής Παναγίας Ολυμπιώτισσας Ελασσόνας, από το 1794 που απεβίωσε ο πνευματικός του πατέρας, σπουδαίος Ηγούμενος Άνθιμος Ολυμπιώτης. Ο Άνθιμος με τη συνετή και δυναμική διαχείριση αύξησε την περιουσία της Μονής και έκανε σπουδαίο φιλανθρωπικό έργο. Επέσυρε για τούτο το μένος Τούρκων και της οικογένειας Αλή πασά Ιωαννίνων που ήθελαν να αρπάξουν τα χωριά Βουβάλα- Φαρμάκι- Τσαπουρνιά που είχε τσιφλίκια η Μονή. Μετά το αποτυχημένο κίνημα του παπαΘύμνιου Βλαχάβα 1809, ο Αρσένιος φυλακίστηκε για ένα διάστημα στα Γιάννενα. Το 1813 με συμμετοχή 3 προεστών Ελλήνων Λιβαδίου και Τσαριτσάνης, του Βοεβόδα Ελασσόνα και άλλων Τούρκων και του Βελή πασά, εκδηλώθηκε μια συνομωσία κατά της Μονής και του ηγούμενου Αρσενίου, με καταγγελία στον Πατριάρχη και στους Τούρκους στην Πόλη, να στείλουν εξορία τον Αρσένιο.
Βιβλιογραφία
↑ Ι. Φ. Καζταρίδης, Η Μακεδονία κατά την Τουρκοκρατία: Η Πιερία των περιηγητών και των γεωγράφων, εκδ. Μάτι, Κατερίνη 2002.
Σιφόν
thumb Το Σιφόν ( από την γαλλική λέξη Chiffon που σημαίνει κουρέλι) είναι διάφανο, λεπτό, πολύ ευαίσθητο και στιλπνό μεταξωτό ύφασμα με ντελικάτη και ακανόνιστη επιφάνεια. Είναι υφασμένο με απλή ύφανση από μονό, στριφτό, πολύ καλής ποιότητας μεταξωτό νήμα. Συχνά ο όρος χρησιμοποιείται για να περιγράψει διάφανα υφάσματα. Πολλές φορές ονομάζεται και Mousseline de soie (μεταξωτή μουσελίνα).
Βιβλιογραφία
Κατηγορία:Υφάσματα
Μιχαήλ Παράσκος
Ο Μιχαήλ Παράσκος (γεν. 1969) είναι μυθιστοριογράφος, λέκτορας και συγγραφέας τέχνης. Έχει γράψει βιβλία και δοκίμια μη λογοτεχνίας και μυθοπλασίας, καθώς και άρθρα για την τέχνη, τη λογοτεχνία, τον πολιτισμό και την πολιτική για διάφορες εκδόσεις, όπως το Art Review, το The Epoch Times και το περιοδικό The Spectator. Στο παρελθόν έχει αξιολογήσει εκθέσεις τέχνης για το ραδιόφωνο του BBC, έχει επιμεληθεί εκθέσεις και έχει διδάξει σε πανεπιστήμια και κολέγια στη Βρετανία και αλλού. Έχει ιδιαίτερη εστίαση στη μοντέρνα τέχνη, έχοντας δημοσιεύσει βιβλία για τον θεωρητικό της τέχνης Herbert Read, και είναι επίσης γνωστός για τις θεωρίες του που συνδέουν τον αναρχισμό με τη σύγχρονη τέχνη. Ζει στο West Norwood στο νότιο Λονδίνο.
Εκπαίδευση και απασχόληση
Ο Παράσκος γεννήθηκε στο Λιντς του Γιορκσάιρ, το νεότερο από τα πέντε παιδιά, από τον Κύπριο πατέρα του, Στας Παράσκο, και την Αγγλίδα μητέρα του, Γουίνιφρεντ Μαίρη Πέπερ. Ως παιδί η οικογένειά του μετακόμισε στο Κεντ, όπου ο Παράσκος φοίτησε σε ένα σύγχρονο σχολείο δευτεροβάθμιας εκπαίδευσης στο Καντέρμπουρυ Ο Παράσκος ισχυρίστηκε στην εφημερίδα The Guardian ότι όσοι φοιτούν σε σύγχρονα σχολεία δευτεροβάθμιας εκπαίδευσης «είναι καταδικασμένοι σε μια ζωή κοινωνικού αποκλεισμού και ακρωτηριαστικής αμφιβολίας για τον εαυτό τους».
Αφού άφησε το σχολείο σε ηλικία 16 ετών, ο Παράσκος έγινε μαθητευόμενος κρεοπώλης σε ένα σούπερ μάρκετ Keymarkets. Αφού έγινε χορτοφάγος, άφησε το κρεοπωλείο και γράφτηκε σε βραδινά μαθήματα στο Τεχνολογικό Κολλέγιο του Canterbury για να σπουδάσει για εισαγωγικές εξετάσεις στο πανεπιστήμιο. Μετά από αυτό πήγε στο Πανεπιστήμιο του Λιντς και στο Πανεπιστήμιο του Νότιγχαμ, σπουδάζοντας στο Λιντς υπό τη μυθιστοριογράφο Ρεμπέκα Στοτ, και στο Νότιγχαμ με τον ιστορικό τέχνης Φίνταν Κάλεν. Στο Πανεπιστήμιο του Νότιγχαμ απέκτησε το διδακτορικό του το 2015 στις αισθητικές θεωρίες του αναρχικού ποιητή και θεωρητικού της τέχνης Herbert Read.
Αφού δίδαξε ως επισκέπτης λέκτορας μερικής απασχόλησης σε διάφορα κολέγια και πανεπιστήμια, και για το WEA από το 1992 και μετά, ο Παράσκος έγινε επικεφαλής της Ιστορίας της Τέχνης για Καλές Τέχνες στο Πανεπιστήμιο του Hull από το 1994 έως το 2000. Το 2000 πήγε να εργαστεί στην Κύπρο ως Διευθυντής του Cornaro Art Institute στη Λάρνακα της Κύπρου, διδάσκοντας επίσης στην Κύπρο στο Cyprus College of Art.
Μετά την επιστροφή του στη Βρετανία το 2014, εργάστηκε στο SOAS του Πανεπιστημίου του Λονδίνου μέχρι το 2017, ενώ εργάστηκε και ως λέκτορας στο City and Guilds of London Art School. Εκτός από το ότι εξακολουθεί να διδάσκει στο City and Guilds of London Art School, είναι τώρα Ανώτερος Διδασκάλος και επικεφαλής της εκπαίδευσης ενηλίκων στο Imperial College του Λονδίνου.
Ως ανεξάρτητος κριτής βιβλίων και εκθέσεων, έχει εργαστεί για το περιοδικό The Spectator και την έκδοση του Λονδίνου της εφημερίδας Epoch Times. Έχει επίσης αναθεωρήσει εκθέσεις τέχνης για το πρόγραμμα Front Row του BBC Radio και την τηλεόραση SVT στη Σουηδία, και εμφανίστηκε στο πολιτικό και πολιτιστικό πρόγραμμα περιοδικού του Tariq Ali, Rear Window, που παράγεται για την TeleSur Television, καθώς και σε διάφορα ραδιοφωνικά προγράμματα για ο Ραδιοφωνικός Οργανισμός Κύπρου.
Ως συγγραφέας έχει δημοσιεύσει εκτενώς μυθιστορήματα και μη. Το πρώτο του έργο μυθοπλασίας, ένα μυθιστόρημα με τίτλο Αναζητώντας το Sixpence, εκδόθηκε το 2016. και το δεύτερο, μια σάτιρα για την προεδρία του Ντόναλντ Τραμπ και το Brexit, με τίτλο Rabbitman, δημοσιεύτηκε το 2017
Αναρχική θεωρία τέχνης
Αν και δεν έχει δηλώσει επίσημα ότι είναι αναρχικός, προτιμούσε τον όρο συνδικαλιστής ή συνεργάτης. Το έργο του Παράσκου έχει πνευματικές συνδέσεις με αναρχικές ιδέες και έχει προσωπικές σχέσεις με αναρχικούς κύκλους.
Το 2006 ο Παράσκος έγραψε ένα άρθρο για την κυπριακή καλλιτεχνική εφημερίδα ArtCyprus με τίτλο «Πορτρέτο του καλλιτέχνη ως τρομοκράτη» στο οποίο χρησιμοποίησε τις θεωρίες του Francesco de Sanctis για να υποστηρίξει ότι η τέχνη δημιουργεί νέες πραγματικότητες καταστρέφοντας τις παλιές. Αν και ο de Sanctis δεν ήταν αναρχικός, στον Παράσκο αυτή η δήλωση, που εξισώνει τη δημιουργία μιας νέας πραγματικότητας μέσω της καλλιτεχνικής καταστροφής μιας παλιάς, φαίνεται να έχει πυροδοτήσει ιδιαίτερο ενδιαφέρον για τη σχέση αναρχισμού και τέχνης. Αυτό αναπτύχθηκε περαιτέρω το 2007 όταν ο Παράσκος δημοσίευσε ένα δοκίμιο για τον πατέρα του, τον καλλιτέχνη Στάση Παράσκο και τον ζωγράφο Στέλιο Βότση, στο οποίο υποστήριξε ότι η σειρά των συνεργατικών τους ζωγραφικών έργων, που ξεκίνησε όταν και οι δύο καλλιτέχνες είχαν φτάσει στα 70 τους, αντιπροσώπευε ένα είδος " αναρχική κομμούνα» στον καμβά. Ο Παράσκος ολοκλήρωσε αυτό το δοκίμιο, γραμμένο στα ελληνικά και στα αγγλικά, με το σύνθημα "Ζήτω η αναρχική επανάσταση!", ή "Ζήτω η αναρχική επανάσταση!"
Βιβλία μυθοπλασίας και μη
Ο Μιχαήλ Παράσκος είναι συγγραφέας μιας σειράς μη μυθιστορηματικών βιβλίων για την τέχνη. Αυτά περιλαμβάνουν το Herbert Read: Art and Idealism (2014) στο οποίο διερευνά τις ιδέες του Βρετανού αναρχικού θεωρητικού της τέχνης Herbert Read και Four Essays on Art and Anarchism (2015), μια συλλογή τεσσάρων διαλέξεων που μετατράπηκαν σε δοκίμια. Έχει επίσης γράψει μονογραφίες για τους Βρετανούς καλλιτέχνες Steve Whitehead (2007) και Clive Head (2010). Έχει επιμεληθεί βιβλία από και για τον Herbert Read και άλλα θέματα, και είναι συγγραφέας ενός έργου μυθοπλασίας, In Search of Sixpence (2016). Αυτό το βιβλίο είναι μια ημι-μυθιστορηματική αφήγηση της ζωής και του θανάτου του πατέρα του Παράσκου, Στάσου Παράσκου, ο οποίος πέθανε το 2014, αλλά συνδυάζεται με μια αστυνομική ιστορία Chandleresque και άλλα στοιχεία. Στο βιβλίο περιλαμβάνονται επίσης φιγούρες της πραγματικής ζωής, συμπεριλαμβανομένων των Ezra Pound και Mariella Frostrup. Αυτά τα στοιχεία, που υπονομεύουν τη διάκριση μεταξύ μυθοπλασίας και μη λογοτεχνίας, σχηματίζουν αυτό που ο Παράσκος έχει περιγράψει ως ένα είδος αναρχικής λογοτεχνίας που διαταράσσει, αν και το θέμα του βιβλίου δεν ασχολείται φανερά με τον πολιτικό αναρχισμό.
Χαρακτηριστικό τόσο της μυθοπλασίας όσο και της μη λογοτεχνικής γραφής του Παράσκου είναι η θέση του συγγραφέα στη γραφή. Αυτό είναι ξεκάθαρο στα προσωπικά στοιχεία του μυθιστορήματός του, In Search of Sixpence, όπου ο Παράσκος είναι ένας χαρακτήρας στο δικό του μυθιστόρημα, αλλά στα μη μυθιστορηματικά του γραπτά για τον Herbert Read, ο Steve Whitehead και ο Clive Head Παράσκος επίσης συχνά αναφέρεται στον εαυτό του και χρησιμοποιεί προσωπικά ανέκδοτα που έχουν ως αποτέλεσμα να προσωποποιούν τα κείμενα και να τα ριζώνουν στα βιώματα του ίδιου του Παράσκου. Το δεύτερο μυθιστόρημά του, μια σατιρική μυθοπλασία βασισμένη σε έναν φανταστικό πρόεδρο όπως ο Ντόναλντ Τραμπ, ο οποίος τυχαίνει να είναι και κουνέλι, με τίτλο Rabbitman, κυκλοφόρησε το 2017.
Κοκτέιλ
Το 2015, ανταποκρινόμενος σε έκκληση του Κυπριακού Οργανισμού Τουρισμού για ιδέες για την προώθηση κυπριακών φαγητών και ποτών σε ξένους επισκέπτες στην Κύπρο, ο Παράσκος πρότεινε ένα νέο κοκτέιλ που χρησιμοποιεί μόνο κυπριακά υλικά, το ούζινι. Αυτό έγινε γνωστό από τα τοπικά μέσα, και προωθήθηκε από τον Κυπριακό Οργανισμό Τουρισμού. Μετά από πρόταση της Κύπριας δημοσιογράφου Lucy Robson ότι το πρόβλημα για το ουζίνι ήταν ότι δεν είχε μια συναρπαστική ιστορία, ο Παράσκος συμπεριέλαβε το ουζίνι στο μυθιστόρημά του In Search of Sixpence το 2016.
Παραπομπές
Κατηγορία:Κύπριοι μυθιστοριογράφοι Κατηγορία:Σελίδες με μη επιθεωρημένες μεταφράσεις
Αμαντού Αλασάν
Ο Αμαντού Αλασάν είναι Γαλλομαυριτανός ποδοσφαιριστής, γεννημένος στην Χάβρη στις 7 Απριλίου 1983 και ο οποίος αγων΄ζιεται στην θέση του επιθετικού.
Βιογραφία
Ο Αμαντού ήταν ένας από τους ελάχιστους διακριθέντες της ομάδας στην διάρκεια της σεζόν 2008-2009 πετυχαίνοντας συνολικά δέκα τέρματα, με αριθμό ομάδων της Λιγκ 1 όπως την Ρεν ή την Λιλ να εκφράζουν δημοσίως το ενδιαφέρον τους για την απόκτησή του. Παράλληλα, ο Αλασάν πραγματοποίησε δοκιμαστικά για διάστημα μίας εβδομάδας με την Σέλτικ Γλασκώβης, αν και τελικά δεν κατάφερε να πείσει το προπονητικό επιτελείο του συλλόγου για την αξία του. Στις 19 Αυγούστου 2009, ο παίκτης ανακοίνωσε ότι είχε καρδιακή διπλασία με αποτέλεσμα να βάλει πρόωρο τέλος στην επαγγελματική του καριέρα, τρία μόλις χρόνια αφότου την είχε ξεκινήσει.
Παραπομπές
Κατηγορία:Γάλλοι ποδοσφαιριστές Κατηγορία:Μαυριτανοί ποδοσφαιριστές Κατηγορία:Ποδοσφαιριστές Λε Αβρ ΑΚ Κατηγορία:Επιθετικοί ποδοσφαιριστές Κατηγορία:Ποδοσφαιριστές Εθνικής Μαυριτανίας
Ζυθοποιία
Ζυθοποιία ονομάζεται η βιομηχανία παρασκευής μπύρας («ζύθου»). Η βιομηχανία αυτή παρουσιάζει μεγάλες διαφορές ως προς τα μεγέθη των επιχειρήσεων και εργοστασίων, όσο και στις διαδικασίες και τρόπους παρασκευής, την έκταση του αυτοματισμού και τα παραγόμενα είδη μπύρας. Μπύρα εξάλλου μπορεί να παραχθεί και στο σπίτι, και έτσι κυρίως παραγόταν για μεγάλο μέρος της ιστορίας της.
Τα εργοστάσια ζυθοποιίας γενικά έχουν σαφώς διαχωρισμένα τμήματα, με το καθένα υπεύθυνο για κάποιο τμήμα της παραγωγής.
Ιστορία
right|thumb|Χαρακτικό που δείχνει μια ζυθοποιία του 16ου αιώνα.
Η αρχαιότερη ζυθοποιία στον κόσμο που είναι ακόμα λειτουργική πιστεύεται από τους περισσότερους ότι είναι η κρατική γερμανική Weihenstephan, στην πόλη Φράιζινχ της Βαυαρίας. Η ιστορία της μπορεί να ιχνηλατηθεί μέχρι το 1040 μ.Χ.. Αυτή η χρονολογία αμφισβητείται από τη γειτονική ζυθοποιία του Αββαείου του Βέλτενμπουργκ, που μπορεί να στοιχειοθετήσει τη λειτουργία της από το 1050 μ.Χ. και ισχυρίζεται ότι το έγγραφο του Weihenstephan είναι τουλάχιστον αμφισβητήσιμο. Η ζυθοποιία Ζάτεκ στην Τσεχία ισχυρίζεται ότι μπορεί να αποδείξει ότι πλήρωσε ένα φόρο μπύρας το 1004 μ.Χ.).
Η εκβιομηχάνιση της παραγωγής μπύρας
Τα πρώτα εργαστήρια ζυθοποιίας στεγάζονταν σχεδόν πάντα σε πολυώροφα κτίσματα, με τον εξοπλισμό στους πάνω ορόφους να χρησιμοποιείται στα πρώτα στάδια της διαδικασίας παραγωγής, έτσι ώστε η βαρύτητα να βοηθά στη μεταφορά του προϊόντος από το ένα στάδιο στο επόμενο. Αυτό το στήσιμο διατηρείται και σε σύγχρονες επιχειρήσεις, αλλά οι μηχανικές αντλίες επιτρέπουν μεγαλύτερη ευελιξία στον σχεδιασμό των εγκαταστάσεων.
Οι πρώτες ζυθοποιίες χρησιμοποιούσαν συνήθως μεγάλους χάλκινους βραστήρες, ενώ η ζύμωση γινόταν μέσα σε ξύλινα βαρέλια. Τέτοιες ζυθοποιίες ήταν συνηθισμένες μέχρι τη Βιομηχανική Επανάσταση, όταν καλύτερα υλικά ήταν πλέον διαθέσιμα και η επιστημονική πρόοδος οδήγησε σε μία καλύτερη κατανόηση της διαδικασίας της ζύμωσης. Σήμερα σχεδόν όλος ο εξοπλισμός κατασκευάζεται από ανοξείδωτο χάλυβα.
Κυριότερες τεχνολογικές πρόοδοι
thumb|Εγκαταστάσεις ζυθοποιίας του 19ου αιώνα
Λίγες σχετικώς σημαντικές εφευρέσεις οδήγησαν στη σύγχρονη ζυθοποιία και στην ικανότητά της να παράγει την ίδια ποιότητα μπύρας με συνέπεια.
Η ατμομηχανή, που βελτιώθηκε και έγινε πρακτική το 1765 από τον Τζέιμς Βατ, έφερε στη ζυθοποιία αυτόματους αναδευτήρες και αντλίες, δίνοντας στους ζυθοποιούς την ικανότητα να αναμειγνύουν υγρά πιο αξιόπιστα με ταυτόχρονη θέρμανση, ειδικά τον χυλό βύνης, ώστε να αποτρέπουν το κάψιμο, και να μεταφέρουν ταχύτερα υγρό από το ένα δοχείο στο άλλο. Σήμερα σχεδόν όλες οι ζυθοποιίες χρησιμοποιούν ηλεκτρικούς αναδευτήρες και αντλίες. Η ατμομηχανή επέτρεψε επίσης την παραγωγή μεγαλύτερων ποσοτήτων μπύρας, καθώς η ανθρώπινη δύναμη δεν αποτελούσε πλέον περιοριστικό παράγοντα στη μεταφορά και στο ανακάτεμα.
Ο Καρλ φον Λίντε πιστώνεται μεταξύ άλλων και με την εφεύρεση της ψυκτικής μηχανής το 1871. Η ψύξη επέτρεψε την παραγωγή μπύρας σε όλη τη διάρκεια του έτους και πάντα στην ίδια θερμοκρασίας. Η μαγιά είναι πολύ ευαίσθητη στη θερμοκρασία, ώστε αν παραγόταν μπύρα κατά τη διάρκεια του καλοκαιριού η μαγιά θα της προσέδινε δυσάρεστες οσμές. Οι περισσότεροι ζυθοποιοί παρήγαν αρκετή μπύρα κατά τη διάρκεια του χειμώνα ώστε να έχουν αποθέματα όλο το καλοκαίρι και τα αποθήκευαν σε υπόγεια κελάρια, ή και σπηλιές, για να τα προστατεύψουν από τη θερινή ζέστη.
Η ανακάλυψη των μικροβίων από τον Λουί Παστέρ στάθηκε καθοριστική για τον έλεγχο της ζυμώσεως. Η ιδέα ότι η μαγιά ήταν ένας μικροοργανισμός που παρήγε μπύρα από τη φυτική πρώτη ύλη οδήγησε στην απομόνωση ενός κυττάρου μαγιάς από τον Έμιλ Κρίστιαν Χάνσεν. Οι καλλιέργειες καθαρής μαγιάς επέτρεψαν στους ζυθοποιούς να επιλέγουν μαγιές ανάλογα με τα ζυμωτικά χαρακτηριστικά τους, όπως τα αρωματικά προφίλ τους και τη ζυμωτική ικανότητα. Μόνο ορισμένες ζυθοποιίες στο Βέλγιο επαφίονται ακόμα στη λεγόμενη «αυθόρμητη» ζύμωση για τις μπίρες τους.
Η σύγχρονη ζυθοποιία
thumb|right|Γεμάτα μπουκάλια σε κασόνια σε σύγχρονη ζυθοποιία Ο εξοπλισμός των σύγχρονων εργοστασίων μπύρας κατασκευάζεται κυρίως από ανοξείδωτο χάλυβα, ο οποίος διαθέτει πολλά χαρακτηριστικά που τον καθιστούν ταιριαστό υλικό για τον σκοπό αυτό. Δεν προσδίδει οσμή στη μπύρα, είναι χημικώς πιο αδρανής από τον χαλκό, πράγμα που σημαίνει ότι σχεδόν οποιοδήποτε καθαριστικό διάλυμα μπορεί να χρησιμοποιηθεί πάνω του (εκτός από την πυκνή χλωρίνη), και είναι πολύ ανθεκτικός. Η αντοχή είναι σημαντική, καθώς οι περισσότερες δεξαμενές στις ζυθοποιίες βρίσκονται υπό θετική πίεση κατά τη λειτουργία τους, και δεν είναι ασυνήθιστο να σχηματίζεται κενό στο εσωτερικό τους κατά τον καθαρισμό τους.
Η θέρμανση στα εργοστάσια ζυθοποιίας γίνεται συνήθως με ατμό υπό πίεση, παρότι και η θέρμανση απευθείας με φωτιά δεν είναι ασυνήθιστη στις παραδοσιακές μικρές επιχειρήσεις. Παρόμοια, η ψύξη σε άλλη φάση της διαδικασίας γίνεται με ψυκτική επένδυση των δεξαμενών, που επιτρέπει στον ζυθοποιό να ελέγχει με ακρίβεια τη θερμοκρασία της κάθε δεξαμενής ξεχωριστά, αν και η ψύξη ολόκληρων των χώρων είναι επίσης συνηθισμένη.
Σήμερα τα εργοστάσια ζυθοποιίας πραγματοποιούν χιλιάδες αναλύσεις στις μπίρες τους για τον έλεγχο της ποιότητάς τους. Οι πρώτες ύλες αναλύονται για τη διόρθωση μικρών διαφορών από παρτίδα σε παρτίδα παραλαβής. Δείγματα παίρνονται σε κάθε στάδιο της παρασκευής της μπύρας και ελέγχονται για την περιεκτικότητά τους σε οξυγόνο, ανεπιθύμητες μικροβιακές μολύνσεις και άλλους παράγοντες που προκαλούν γήρανση της μπύρας. Αντιπροσωπευτικό δείγμα του τελικού προϊόντος αποθηκεύεται συχνά επί μήνες, για σύγκριση όταν λαμβάνονται παράπονα.
Εργασίες ζυθοποιίας
Η παραγωγή μπύρας σε μια ζυθοποιία διαιρείται τυπικά σε 9 στάδια: Παραγωγή βύνης, άλεση, εκχύλιση, διαχωρισμός, βράσιμο, ζύμωση, conditioning, διήθηση (φιλτράρισμα) και εμφιάλωση.
Το στάδιο του διαχωρισμού των ουσιών που αποσπώνται από τα αλεσμένα σπέρματα λαβαίνει χώρα είτε σε μία βαρέλα διαχωρισμού (lauter tun), ένα πλατύ βαρέλι με ψευδοπυθμένα, είτε σε έναν ηθμό (φίλτρο) σχεδιασμένο ειδικά για αυτό τον σκοπό.
Το βράσιμο του εκχυλίσματος βύνης εξασφαλίζει την αποστείρωσή του, αποτρέποντας έτσι τυχόν μολύνσεις. Κατά το βράσιμο προστίθεται λυκίσκος (γνωστός για τον λόγο αυτό και ως ζυθόχορτο), που συνεισφέρει το άρωμά του και τη χαρακτηριστική υπόπικρη γεύση του στη μπύρα. Μαζί με την υψηλή θερμοκρασία, προκαλεί τη συσσωμάτωση πρωτεϊνών και τη μείωση του pH του εκχυλίσματος βύνης, ενώ αναστέλλουν την ανάπτυξη ορισμένων βακτηριδίων. Επίσης, οι ατμοί του βρασμού απομακρύνουν ουσίες που θα έδιναν αργότερα δυσάρεστη οσμή στο τελικό προϊόν.
Το βράσιμο πρέπει να είναι εξισορροπημένο σε όλο τον όγκο του εκχυλίσματος και έντονο. Διαρκεί από 1 ως 2 ώρες, ανάλογα με την έντασή του, το πρόγραμμα προσθήκης λυκίσκου και τον όγκο βύνης που αναμένεται να εξατμισθεί.
Ζύμωση
thumb|Η «Βασιλική Ζυθοποιία» στην Αγγλία με χαλύβδινες δεξαμενές ζυμώσεως
Η ζύμωση ως στάδιο της διαδικασίας παραγωγής ζύθου αρχίζει αμέσως μόλις προστεθεί μαγιά στο ψυχθέν εκχύλισμα βύνης. Σε αυτό το σημείο το εκχύλισμα αποκαλείται για πρώτη φορά «μπύρα». Σε αυτό το στάδιο τα ζυμώσιμα σάκχαρα που ανακτήθηκαν από τη βύνη (μαλτόζη, μαλτοτριόζη, γλυκόζη, φρουκτόζη και σακχαρόζη) μεταβολίζονται σε οινόπνευμα και διοξείδιο του άνθρακα. Οι δεξαμενές ζυμώσεως κατασκευάζονται σε όλα τα σχήματα, από πελώρια κυλινδροκωνικά δοχεία που μοιάζουν με σιλό σιτηρών μέχρι γυάλινα δοχεία των είκοσι λίτρων στη ντουλάπα ενός οικιακού παραγωγού.
Οι περισσότερες ζυθοποιίες χρησιμοποιούν σήμερα κυλινδροκωνικά δοχείαr (CCVs), που έχουν κωνικό πυθμένα και κυλινδρικό άνω μέρος. Το άνοιγμα του κώνου είναι γύρω στις 70 μοίρες. Τα CCVs μπορούν να φιλοξενήσουν τόσο τη ζύμωση, όσο και το conditioning. Στο τέλος της ζυμώσεως η μαγιά και άλλα στερεά που έχουν συγκεντρωθεί στον πυθμένα (την κορυφή δηλαδή του κώνου) μπορούν απλά να εκκενωθούν από ένα άνοιγμα στην κορυφή.
Ανοικτά δοχεία για τη ζύμωση χρησιμοποιούνται συχνά για επίδειξη σε μπιραρίες και (στην Ευρώπη) για τη ζύμωση μπύρας από σιτάρι. Τα δοχεία αυτά δεν έχουν επάνω μέρος, κάτι που διευκολύνει πολύ τη συλλογή μαγιάς που ανήκει στα είδη μαγιάς που επιπλέουν. Τα ανοικτά δοχεία αυξάνουν τον κίνδυνο μολύνσεων, αλλά με κατάλληλες διαδικασίες καθαρισμού και προσεκτικά ελεγχόμενη πρόσβαση στον χώρο ο κίνδυνος αυτός μπορεί να ελεγχθεί.
Οι δεξαμενές ζυμώσεως κατασκευάζονται συνήθως από ανοξείδωτο χάλυβα. Πολύ λίγες ζυθοποιίες χρησιμοποιούν ακόμα μεγάλους ξύλινους κάδους για τη ζύμωση, καθώς το ξύλο δύσκολα καθαρίζεται και πρέπει να αδιαβροχοποιείται κάθε χρόνο.
Μετά την αποκορύφωση της ζυμώσεως τοποθετείται συχνά μια διάταξη πωματισμού (γερμανικά: Spundapparat) πάνω στις δεξαμενές για να επιτρέψει το παραγόμενο από τη μαγιά διοξείδιο του άνθρακα να διαλυθεί με φυσικό τρόπο μέσα στη μπύρα. Αυτή η διάταξη μπορεί να ρυθμισθεί σε μία ορισμένη πίεση ανάλογα με το είδος μπύρας που παράγεται: όσο μεγαλύτερη είναι η πίεση, τόσο περισσότερο ανθρακικό θα έχει η μπύρα, και επομένως τόσο περισσότερο αφρό θα σχηματίζει.
Conditioning
Αφού τα σάκχαρα στη μπύρα έχουν σχεδόν εντελώς καταναλωθεί, η ζύμωση επιβραδύνεται από μόνη της και τα κύτταρα της μαγιάς αρχίζουν να πεθαίνουν και να καθιζάνουν προς τον πυθμένα της δεξαμενής με επιταχυνόμενο ρυθμό.
Σε αυτή τη φάση, ιδιαίτερα αν η μπύρα ψύχεται κοντά στους 0 βαθμούς C, τα περισσότερα ζωντανά κύτταρα μαγιάς περιέρχονται γρήγορα σε αδρανή κατάσταση και αρχίζουν επίσης να καθιζάνουν προς τον πυθμένα μαζί με τις βαρύτερες πρωτεϊνικές αλυσίδες εξαιτίας της βαρύτητας και της μοριακής αφυδάτωσης.
Γκέοργκ Λέσκε
Ο Γκέοργκ Λέσκε (γερμ. Georg Loeschcke, 1852-1915) υπήρξε Γερμανός κλασικός αρχαιολόγος.
Ζυθοποιία
Conditioning
Αν οι δεξαμενές φέρουν ψυκτική επένδυση (αντί να ψύχεται ολόκληρο το κελάρι) το conditioning μπορεί να λάβει χώρα μέσα στις ίδιες δεξαμενές, αλλιώς χρειάζονται άλλες.
Γκέοργκ Λέσκε
Βιογραφία
Γεννήθηκε στις 28 Ιουνίου 1852 στο Πένινγκ. Ο πατέρας του ήταν φαρμακοποιός το επάγγελμα. Πήγε σχολείο και αποφοίτησε από το γυμνάσιο το 1871. Γράφτηκε φοιτητής στο τμήμα φιλολογίας και ιστορίας στο Πανεπιστήμιο της Λειψίας, αλλά σταδιακά στράφηκε προς την αρχαιολογία. Συμφοιτητής του ήταν και ο Άντολφ Φουρτβένγκλερ, με τον οποίο σχετίστηκε φιλικά. Το 1873 πήρε μεταγραφή στο Πανεπιστήμιο της Βόννης και συνέχισε τις σπουδές του, όπου αναγορεύτηκε διδάκτωρ το 1875 με την εργασία του De titulis aliquot Atticis quaestiones historicae. Στη συνέχεια αφοσιώθηκε στην Αρχαιολογία. Πήρε υποτροφία από το Γερμανικό Ινστιτούτο και περιηγήθηκε την Ιταλία και την Ελλάδα, μελετώντας τις αρχαίες αγγειογραφίες. Επέστρεψε στην Λειψία στα τέλη του 1878 και μαζί με τον Φουρτβένγκλερ δημοσίευσε το έργο του περί Μυκηναϊκών πήλινων αγγείων. Διορίστηκε καθηγητής κλασικής φιλολογίας το 1879 και αρχαιολογίας. Εκτός από την κλασική αρχαιότητα μελέτησε και την ιστορία των περιοχών της Βαλτικής.
Ζυθοποιία
Διήθηση
Η διήθηση (φιλτράρισμα) της μπύρας σταθεροποιεί το άρωμα και της προσδίδει τη διαύγεια που τη χαρακτηρίζει. Δεν φιλτράρονται ενεργά όλες οι μπίρες μετά το conditioning, καθώς δεν απαιτείται σε όλα τα είδη conditioning πραγματική πτώση της θερμοκρασίας.
Γκέοργκ Λέσκε
Βιογραφία
Απεβίωσε στις 26 Νοεμβρίου 1915 στο Μπάντεν-Μπάντεν.
Ζυθοποιία
Διήθηση
Για παράδειγμα, οι περισσότεροι οικιακοί παραγωγοί και μικρές μονάδες θεωρούν ότι η φυσική βαρυτική καθίζηση και συσσωμάτωση των οργανικών υπολειμμάτων που συμβαίνει κατά τη διάρκεια του conditioning είναι απολύτως επαρκής.
Γκέοργκ Λέσκε
Πηγές
Κατηγορία:Γερμανοί αρχαιολόγοι
Ζυθοποιία
Διήθηση
Υπάρχουν πολλοί τύποι ηθμών (φίλτρων) μπύρας. Πολλοί περιέχουν ενσωματωμένα μέσα φιλτραρίσματος, όπως χαρτιά ή στήλες, ενώ άλλοι χρησιμοποιούν λεπτή σκόνη από π.χ. γη διατόμων που προστίθεται στην μπύρα, η οποία επανακυκλοφορεί μέσα από οθόνες ώστε να σχηματισθεί ένα διηθητικό υπόστρωμα.
Υπάρχουν χονδρά φίλτρα, που συγκρατούν μόνο το μεγαλύτερο μέρος της μαγιάς και κατακάθια όπως του λυκίσκου και των σπόρων, και φίλτρα τόσο λεπτά που περιορίζουν το χρώμα και την υφή της μπύρας. Συνήθως η διήθηση ταξινομείται σε αδρή, λεπτή και στείρα. Η αδρή διήθηση αφήνει κάποια θολότητα στη μπύρα, αλλά πολύ λιγότερη από αυτή που θα είχε μία αφιλτράριστη μπύρα. Η λεπτή διήθηση δίνει μπύρα τόσο διάφανη ώστε να μπορεί κάποιος να διαβάσει μία σελίδα εφημερίδας μέσα από ένα ποτήρι της. Η στείρα διήθηση είναι τόσο λεπτή, ώστε αφαιρεί σχεδόν όλους τους μικροοργανισμούς από τη μπύρα. Αντίστοιχη είναι και η μέθοδος της παστερίωσης της μπύρας, είτε χύμα, είτε μέσα στα μπουκάλια της.
Εμφιάλωση
Η εμφιάλωση είναι το γέμισμα με μπύρα των δοχείων μέσα στα οποία θα φύγει από τη ζυθοποιία. Τα δοχεία αυτά είναι συνήθως μπουκάλια, αλουμινένια κουτάκια ή βαρελάκια (kegs).
Επιχειρήσεις ζυθοποιίας
Οι επιχειρήσεις ζυθοποιίας διαφέρουν σημαντικά μεταξύ τους στον όγκο και το είδος της μπύρας που παράγουν, από μικρές «βιοτεχνικές» μονάδες μέχρι πολυεθνικές βιομηχανίες όπως η βελγική Anheuser-Busch InBev (η μεγαλύτερη σήμερα στον κόσμο) με ετήσια παραγωγή εκατοντάδων εκατομμυρίων βαρελιών.
Υπάρχουν ιδρύματα που υποβοηθούν την ανάπτυξη της ζυθοποιίας, όπως το Seibel Institute of Technology στις ΗΠΑ και το Institute of Brewing and Distilling στη Μεγάλη Βρετανία.
Οι μεγαλύτερες βιομηχανίες του κλάδου
Κατά το 2012 οι 4 μεγαλύτερες ζυθοποιίες έλεγχαν το 50% της παγκόσμιας αγοράς και ήταν οι εξής:
Ρόζα Παρκς
Η Ρόζα Παρκς (Rosa Louise McCauley Parks, 4 Φεβρουαρίου 1913 - 24 Οκτωβρίου 2005) ήταν Αμερικανίδα ακτιβίστρια.
Ήταν μία έγχρωμη μοδίστρα που έμελλε να μείνει στην ιστορία όταν, στις 1 Δεκεμβρίου 1955, στο Μοντγκόμερυ της Αλαμπάμα, αρνήθηκε να δώσει τη θέση της στο λεωφορείο σε έναν λευκό, αντιστεκόμενη στην τότε πολιτική φυλετικού διαχωρισμού των ΗΠΑ που απαιτούσε από τους έγχρωμους πολίτες να κάθονται στο πίσω μέρος του λεωφορείου και να παραχωρούν τη θέση τους στους λευκούς. Η πράξη αυτή πολιτικής ανυπακοής γέννησε ένα κίνημα κατά του φυλετικού διαχωρισμού στην πόλη αυτή, που άμεσα εκφράστηκε με μποϊκοτάζ των λεωφορείων από τους έγχρωμους επί 381 ημέρες, και βοήθησε έναν από τους διοργανωτές του κινήματος αυτού, ονόματι Μάρτιν Λούθερ Κινγκ, να ξεκινήσει μια διαδρομή που θα οδηγούσε στην ανάδειξή του σε κεντρική πολιτική φιγούρα στην Αμερική. Για τους λόγους αυτούς, η Ρόζα Παρκς σήμερα αναφέρεται ως «Μητέρα του σύγχρονου κινήματος πολιτικών δικαιωμάτων».
Το 1996 της απονεμήθηκε το Προεδρικό Μετάλλιο της Ελευθερίας. Το 1999 τιμήθηκε με το Χρυσό Μετάλλιο του Κογκρέσου για τον αγώνα της κατά του ρατσισμού. Είναι η πρώτη γυναίκα της οποίας η σορός εκτέθηκε σε λαϊκό προσκύνημα στη Ροτόντα του Καπιτωλίου.
Πηγές-εξωτερικοί σύνδεσμοι
Κατηγορία:Αμερικανοί ακτιβιστές
Επαμεινώνδας Θωμόπουλος
μικρογραφία|Ε. Θωμόπουλος, Η αρχή του φθινοπώρου (αχρονολόγητο;). Λάδι σε μουσαμά, 100 εκ. x 65 εκ. Εθνική Πινακοθήκη - Μουσείο Αλεξάνδρου Σούτζου. Ο Επαμεινώνδας Θωμόπουλος (Πάτρα, 1878 – Αθήνα, 4 Ιανουαρίου 1976) ήταν Έλληνας ζωγράφος, που κινήθηκε ανάμεσα στον ακαδημαϊσμό και τον πρώιμο ελληνικό ιμπρεσιονισμό.
Βιογραφικά στοιχεία
Σπούδασε ζωγραφική στην Ιταλία (Νάπολη, Ρώμη και Βενετία ) και ήταν γιος του Αλέξη Θωμόπουλου, προέδρου του δημοτικού συμβουλίου Πατρών και γόνου παλιάς οικογένειας της πόλης. Η αδελφή του, Ευτέρπη, είχε παντρευτεί τον βιομήχανο Κωνσταντίνο Πραπόπουλο ενώ πρώτος του ξάδερφος ήταν ο ιστορικός Στέφανος Θωμόπουλος. Διετέλεσε για χρόνια καθηγητής στην Ανωτάτη Σχολή Καλών Τεχνών και διετέλεσε διευθυντής της σχολής την περίοδο 1948–1949. Το 1945 εκλέχθηκε μέλος της Ακαδημίας Αθηνών και το 1962 διετέλεσε πρόεδρος του ίδιου ιδρύματος. Μεταξύ άλλων τιμήθηκε με τον Ταξιάρχη του ιταλικού στέμματος και με τον Ταξιάρχη αξίας της ιταλικής δημοκρατίας.
Η καλλιτεχνική του δημιουργία εκτείνεται σε διάστημα μεγαλύτερο των εβδομήντα χρόνων ενώ τα περισσότερα έργα του είναι εμπνευσμένα από την ελληνική φύση και την αγροτική ζωή. Πολλά από αυτά φιλοξενούνται στο Δημαρχείο Πατρών και στην Εθνική Πινακοθήκη της Ελλάδας. Το 1929 φιλοτέχνησε 16 ελαιογραφίες για λογαριασμό του Δήμου Πατρέων, και τοποθετήθηκαν στην αίθουσα του δημοτικού συμβουλίου και στο γραφείο του δημάρχου.
Μαθητές του υπήρξαν πολλοί, γνωστοί αργότερα, ζωγράφοι, όπως ο Απόστολος Λευκάδιος, ο Νίκος Γαΐτης, ο Γιάννης Σπυρόπουλος κ.ά. Έχει επίσης ζωγραφίσει αγιογραφίες στον ναό της Ευαγγελίστριας στην Πάτρα.
Το 1996 ο Δήμος Πατρέων τον τίμησε με μεγάλη έκθεση στην Δημοτική Πινακοθήκη της πόλης.
Αναφορές
Κατηγορία:Έλληνες ζωγράφοι Κατηγορία:Πρόεδροι της Ακαδημίας Αθηνών Κατηγορία:Μέλη της Ακαδημίας Αθηνών Κατηγορία:Σχολή του Μονάχου
Αγία Μαρίνα Καβάλας
Για οικισμούς με το ίδιο όνομα δείτε το λήμμα: Αγία Μαρίνα
Η Αγία Μαρίνα είναι παραθαλάσσιος οικισμός του δήμου Παγγαίου στον νομό Καβάλας της περιφέρειας Ανατολικής Μακεδονίας και Θράκης. Σύμφωνα με την απογραφή 2011, ο πληθυσμός της ανέρχεται στους 5 κατοίκους.
Γενικά στοιχεία
Η Αγία Μαρίνα είναι κτισμένη δίπλα στην Ε.Ο. Θεσσαλονίκης - Καβάλας, ανάμεσα στην Παραλία Ελαιοχωρίου και τον Άγιο Αθανάσιο, σε υψόμετρο 5 μέτρων, σε παραθαλάσσια περιοχή. Βρίσκεται σε απόσταση 26 χλμ. νοτιοδυτικά της πόλης της Καβάλας και 5 χλμ. από τη Νέα Πέραμο.
Ως οικισμός αναφέρεται επίσημα το 1971 να προσαρτάται στην τότε κοινότητα Νέας Περάμου. Αργότερα υπήχθη στον καποδιστριακό δήμο Ελευθερών, ενώ σύμφωνα με το πρόγραμμα Καλλικράτης, μαζί με τη Νέα Πέραμο και τον Άγιο Αθανάσιο αποτελεί τη δημοτική κοινότητα Νέας Περάμου της δημοτικής ενότητα Ελευθερών του δήμου Παγγαίου.
Παραπομπές
Κατηγορία:Δήμος Παγγαίου Κατηγορία:Χωριά του νομού Καβάλας
Miles Mercury
Σχεδιασμός και ανάπτυξη
Το M.28 αναπτύχθηκε προκειμένου να αντικαταστήσει τα ομόσταυλα Whitney Straight και Monarch, όμως τα πλάνα αυτά εγκαταλείφθηκαν όταν ξέσπασε ο πόλεμος. Η ανάγκη για νέο αεροσκάφος εκπαίδευσης/επικοινωνιών ήταν ο λόγος αναβίωσης του εγχειρήματος το 1941, που συνεχίστηκε με ιδιωτικά κεφάλαια από τον Ray Bournon. Το αεροσκάφος που προέκυψε ήταν ξύλινης κατασκευής και ενσωμάτωνε ασυνήθιστα χαρακτηριστικά για τα εκπαιδευτικά της περιόδου όπως ανασυρόμενο σύστημα προσγείωσης και φλαπς στο χείλος εκφυγής. Ως αεροσκάφος επικοινωνιών ήταν τετραθέσιο και είχε ακτίνα δράσης 800 km.
Εξωτερικοί σύνδεσμοι
Κατηγορία:Αεροσκάφη Miles Κατηγορία:Εκπαιδευτικά αεροσκάφη Κατηγορία:Εμβολοκινητήρια στρατιωτικά αεροσκάφη Κατηγορία:Αεροσκάφη του Β' Παγκοσμίου Πολέμου
Μεγάλη Δούκισσα Άννα Πετρόβνα της Ρωσίας
Η Άννα Πετρόβνα Ρομάνοφ (27 Ιανουαρίου 1708 - 7 Μαρτίου 1728) ήταν μεγάλη δούκισσα της Ρωσίας, η πρώτη κόρη του τσάρου Πέτρου Α΄ του μεγάλου και της 2ης συζύγου του Αικατερίνης Α΄. Ήταν αδελφή της τσαρίνας Ελισάβετ και μητέρα του τσάρου Πέτρου Γ΄.
Η ζωή της
Η Άννα γεννήθηκε στη Μόσχα το 1708, ως καρπός της σχέσης του πατέρα της Πέτρου Α΄ με την Αικατερίνη Σκαβρόνσκα. Το ίδιο και η αδελφή της Ελισάβετ, που γεννήθηκε το 1709. Ο πατέρας τους νυμφεύθηκε την Αικατερίνη το 1712 και τους έδωσε τον τίτλο πριγκίπισσες-διάδοχοι. Ο Πέτρος Α΄ ήθελε να παντρέψει τις κόρες του με ξένους ευγενείς, για να αποκτήσει συμμαχίες στην Ευρώπη. Έτσι οι δύο πριγκίπισσες μορφώθηκαν μαθαίνοντας γραφή, λογοτεχνία, κέντημα, χορό και εθιμοτυπία. Η Άννα έγινε μια έξυπνη, διαβασμένη νέα που μιλούσε Γαλλικά, Γερμανικά, Ιταλικά και Σουηδικά. Ήταν ντροπαλή, όμορφη, με τρόπους και έμοιαζε του πατέρα της. Η πρόταση γάμου τής έγινε από τον Κάρολο-Φρειδερίκο, δούκα του Χόλσταϊν-Γκόττορπ, ο οποίος ως ανιψιός του Καρόλου ΙΒ΄ Βίττελσμπαχ της Σουηδίας, διεκδικούσε το θρόνο και ήθελε την υποστήριξη του Πέτρου Α΄. Γνωρίστηκαν το 1721 και ο γάμος έγινε το 1724. Υπογράφτηκε συμβόλαιο, με το οποίο η Άννα και οι απόγονοί της είχαν δικαίωμα διαδοχής στο Ρωσικό θρόνο. Το επόμενο έτος ο Πέτρος Α΄ ασθένησε βαριά και λίγο πριν πεθάνει ζήτησε από την Άννα να γράψει τον διάδοχό του, αλλά μέχρι η κόρη του να φέρει μελάνι και χαρτί, ο τσάρος απεβίωσε.
Στο Κίελ ο χαρακτήρας του άνδρα της άλλαξε: από χαρωπός και ευγενής έγινε αγροίκος και μέθυσος, που περνούσε το χρόνο του με τη θορυβώδη συντροφιά φίλων του και γυναικών. Η Άννα έγραφε με δάκρυα γράμματα στην αδελφή της Ελισάβετ. Το 1728 γεννήθηκε ο Πέτρος. Μερικές ημέρες αργότερα η Άννα έκανε πυρετό και απεβίωσε στα 20 έτη της. Επειδή είχε ζητήσει να ταφεί δίπλα στους γονείς της, η σορός της μεταφέρθηκε με πλοίο στην Αγία Πετρούπολη, στο ναό των Αγ. Πέτρου και Παύλου.
Ο γιος της έγινε το 1762 ο Πέτρος Γ΄ τσάρος της Ρωσίας, ο πρώτος της δυναστείας των Γκόττορπ-Ρομάνοφ και σε ανάμνησή της όρισε το τάγμα της Αγ. Άννης, που έγινε παράσημο στη Ρωσία.
Παραπομπές
Anisimov, Evgeniĭ Viktorovich (1993), The Reforms of Peter the Great: Progress Through Coercion in Russia. M.E. Sharpe. p. 209, ISBN 9781563240478
Κατηγορία:Οίκος Ρομάνοφ Κατηγορία:Ρώσοι ευγενείς Κατηγορία:Μεγάλες Δούκισσες της Ρωσίας Κατηγορία:Δούκισσες του Χόλσταϊν-Γκόττορπ
Άνι Λένοξ
Η Άνι Λένοξ (Annie Lennox, γενν. 25 Δεκεμβρίου 1954) είναι Σκωτσέζα τραγουδίστρια, τραγουδοποιός και ακτιβίστρια.
Ξεκίνησε την καριέρα της τη δεκαετία του '70 με το συγκρότημα The Tourists. Το 1980 ίδρυσε μαζί με τον κιθαρίστα των The Tourists, Ντέιβιντ A. Στιούαρτ, τους Eurythmics. Το 1983 κυκλοφόρησαν το τραγούδι Sweet Dreams (Are Made of This), το οποίο γνώρισε μεγάλη επιτυχία. Στη συνέχεια, η Λένοξ έκανε σόλο καριέρα και επέστρεψε στους Eurythmics από το 1995 μέχρι το 2000.
Παραπομπές
Κατηγορία:Σκωτσέζοι τραγουδιστές Κατηγορία:Βραβευμένοι με Όσκαρ Καλύτερου Πρωτότυπου Τραγουδιού Κατηγορία:Βραβευμένοι με Χρυσή Σφαίρα Κατηγορία:Νικητές Ivor Novello Awards Κατηγορία:Βραβευμένοι με Brit Κατηγορία:Βραβευμένοι με Γκράμι Κατηγορία:Ακτιβιστές κατά του HIV/AIDS
Πηνειός Ι (ατμομυοδρόμων)
Ο ατμομυοδρόμων Πηνειός Ι, εκτοπίσματος 400 τόνων, ήταν ένα από τα λεγόμενα «τέσσερα ποτάμια» και αδελφό πλοίο με τα Αχελώος, Ευρώτας Ι και Αλφειός Ι, με τα οποία αποτέλεσαν την περίφημη Μοίρα των «ποταμών». Ναυπηγήθηκε στο ναυπηγείο ‘William Denny and Brothers’ της Σκωτίας το 1884. Την περίοδο 1895-97 υπέστη ανακατασκευή.
Συμμετείχε στους πολέμους του 1897 και του 1912-1913.
Στις αρχές Μαϊου του 1897 συνέλαβε μαζί με το τορπιλοβόλο ‘14’ το υπό τουρκική σημαία επίτακτο ατμόπλοιο ‘Γεώργιος’ που μετέφερε στρατιώτες και πυρομαχικά. Θεωρήθηκε λεία πολέμου, κατασχέθηκε και αργότερα εντάχθηκε στη δύναμη του Στόλου με το όνομα Κρήτη.
Χρησιμοποιήθηκε αρκετά και σαν εκπαιδευτικό των Αξιωματικών και των πληρωμάτων. Από το 1919 έως το 1930 αξιοποιήθηκε από την Υπηρεσία Φάρων για τη συντήρηση του Φαρικού Δικτύου.
Βιβλιογραφία
Α Κατηγορία:Ελληνικά φαρόπλοια
Καταμήνιος κύκλος
thumb|upright=1.60|right|Έμμηνος κύκλος Ο έμμηνος κύκλος ή καταμήνιος κύκλος είναι ο επιστημονικός όρος που περιγράφει τις φυσιολογικές αλλαγές που συμβαίνουν σε μία γυναίκα αναπαραγωγικής ηλικίας με σκοπό την σεξουαλική αναπαραγωγή και γονιμοποίηση. Το λήμμα αυτό επικεντρώνεται στον έμμηνο κύκλο της γυναίκας, έναν μηνιαίο κύκλο που διαρκεί περίπου 28 ημέρες. Ο καταμήνιος κύκλος ξεκινά από την πρώτη ημέρα της εμμήνου ρύσεως. Η ορμονική αντισύλληψη παρεμβαίνει στις φυσιολογικές ορμονικές αλλαγές με σκοπό την πρόληψη της γονιμοποίησης.
Ο έμμηνος κύκλος ρυθμίζεται από το σύστημα των ενδοκρινών αδένων, και  είναι απαραίτητος για την αναπαραγωγή. Διαιρείται σε τέσσερις φάσεις:
Η βαθμιαία αύξηση των οιστρογόνων, κατά τη διάρκεια της ωοθυλακικής φάσης, δρα επάνω στο ενδομήτριο και διεγείρει τον κυτταρικό πολλαπλασιασμό, με αποτέλεσμα την αποκατάσταση του ενδομητρίου που έχει χαθεί κατά την εμμηνορρυσία. Ωοθυλάκια (θυλάκια στην ωοθήκη) αρχίζουν να δημιουργούνται από την πολύπλοκη αλληλεπίδραση των ορμονών και μετά από μερικές ημέρες ένα ή περιστασιακά δύο ωοθυλάκια αυξάνονται πολύ περισσότερο σε σχέση με τα υπόλοιπα και γίνονται τα κυρίαρχα ωοθυλάκια (τα υπόλοιπα ωοθυλάκια ατροφούν και απομακρύνονται από τα φαγοκύτταρα). Κατά προσέγγιση στο μέσο του καταμήνιου κύκλου, 24-36 ώρες μετά την έκκριση της ωχρινοτρόπου ορμόνης (LH), το κυρίαρχο ωοθυλάκιο απελευθερώνει ένα ωοκύτταρο ή ωάριο με μια διαδικασία, η οποία καλείται ωορρηξία. Το ωοκύτταρο μπορεί να επιβιώσει μόνο 24 ώρες ή και λιγότερο χωρίς να γονιμοποιηθεί, ενώ τα υπολείμματα του κυρίαρχου ωοθυλακίου αναδιοργανώνονται στην ωοθήκη, ώστε να σχηματίσουν έναν προσωρινό ενδοκρινή αδένα, ο οποίος ονομάζεται ωχρό σωμάτιο. Τα κύτταρα του ωχρού σωματίου εκκρίνουν μεγάλες ποσότητες προγεστερόνης. Υπό την επίδραση της προγεστερόνης, το ενδομήτριο αλλάζει ώστε να προετοιμαστεί για μία ενδεχόμενη εμφύτευση εμβρύου που θα οδηγήσει σε κύηση. Αν το ωοκύτταρο δεν γονιμοποιηθεί σε διάστημα περίπου 2 εβδομάδων μετά την ωοθυλακιορρηξία παλινδρομεί, εκφυλίζεται και ονομάζεται εμμηνορρυσιακό ωχρό σωμάτιο. Αυτό προκαλεί πτώση του επιπέδου των οιστρογόνων και της προγεστερόνης. Μία από τις συνέπειες της ελαττούμενης έκκρισης των ορμονών είναι μία διαδικασία που ονομάζεται έμμηνη ρύση, η οποία χαρακτηρίζεται από την απόπτωση μέρους του ενδομητρικού βλεννογόνου και ξεκινά τον κύκλο από την αρχή.
Κατά τη διάρκεια του εμμηνορρυσιακού κύκλου, συμβαίνουν αλλαγές τόσο στο αναπαραγωγικό σύστημα, όσο και σε άλλα συστήματα του θήλεος (αλλαγές οι οποίες για παράδειγμα,οδηγούν σε ευαισθησία στο στήθος και σε αλλαγές στην διάθεση). Η πρώτη έμμηνη ρύση του θήλεος καλείται εμμηναρχή και συμβαίνει συνήθως σε ηλικία 12-13 χρόνων. Ο μέσος όρος της ηλικίας της εμμηναρχής είναι 12.5 έτη στις Η.Π.Α, 12.72 στον Καναδά και 13.6+-0.10 έτη στην Ισλανδία. Το τέλος της αναπαραγωγικής φάσης της γυναίκας καλείται εμμηνόπαυση (μόνιμη παύση της εμμήνου ρύσεως) και συνήθως επέρχεται στην ηλικία των 45 έως 55 ετών.
Τα δύο σημαντικά αποτελέσματα του εμμηνορρυσιακού κύκλου της γυναίκας είναι: Πρώτο, μόνο ένα ώριμο ωάριο εκβάλλεται φυσιολογικά από τις ωοθήκες κάθε μήνα, με αποτέλεσμα μόνο ένα έμβρυο να είναι δυνατό να αρχίσει να αναπτύσσεται σε κάθε κύηση. Δεύτερο, το ενδομήτριο προετοιμάζεται για την εμφύτευση του γονιμοποιημένου ωαρίου κατά τον κατάλληλο χρόνο του μηνιαίου κύκλου.
Επισκόπηση
Ο μέσος όρος ηλικίας έναρξης της εμμήνου ρύσης στο νεαρό κορίτσι είναι 12-13 ετών αλλά η εμφάνισή της είναι επίσης φυσιολογική μεταξύ 8 έως 16 ετών. Η κληρονομικότητα, η διατροφή και η συνολική υγεία μπορούν να επιταχύνουν ή να καθυστερήσουν την έναρξη της εμμήνου ρύσεως. Το σταμάτημα της εμμήνου ρύσεως, στο τέλος της αναπαραγωγικής περιόδου της γυναίκας ονομάζεται εμμηνόπαυση. Η μέση ηλικία της εμμηνόπαυσης στις γυναίκες είναι τα 52 έτη, αλλά θεωρείται φυσιολογικό να συμβεί οποιαδήποτε στιγμή ανάμεσα στην ηλικία των 45 έως 55 ετών. Στις βιομηχανικές χώρες εμμηνόπαυση πριν την ηλικία των 45 ετών θεωρείται πρόωρη. Όπως και η ηλικία έναρξης της εμμήνου ρύσεως, έτσι και η ηλικία της εμμηνόπαυσης είναι σε μεγάλο βαθμό αποτέλεσμα πολιτισμικών και βιολογικών παραγόντων. Ωστόσο, ασθένειες, ορισμένες χειρουργικές επεμβάσεις ή ιατρικές θεραπείες μπορεί να προκαλέσουν εμμηνόπαυση νωρίτερα από ότι θα μπορούσε να είχε συμβεί κάτω από διαφορετικές συνθήκες.